ধামইরহাট (নওগাঁ) ধামইরহাট উপজেলার ৮টি ইউনিয়নে মোট ৩৪ জন চেয়ারম্যান, ৩৩২ জন সাধারণ সদস্য ও ১১০ জন সংরক্ষিত মহিলা সদস্য পদে মনোনয়নপত্র দাখিল করেছেন। সোমবার বিকেল ৫টা পর্যন্ত মনোনয়নপত্র জমাদানের শেষ সময় ছিল।  নির্বাচন পরিচালনা অফিস সূত্রে জানা গেছে, ধামইরহাট ইউপিতে ৩ জন চেয়ারম্যান পদে মনোনয়নপত্র দাখিল করেছেন। দাখিলকৃতরা হলেন- এটিএম বদিউল আলম, দেওয়ান ওয়াজেদ আলী, সেকেন্দার আলী। আগ্রাদ্বিগুন ইউপিতে ৫ জন প্রার্থী চেয়ারম্যান পদে মনোনয়নপত্র দাখিল করেছেন। তারা হলেন- আব্দুল মান্নান, সালেহ উদ্দীন আহমেদ, আব্দুল মান্নান মাস্টার, ইসমাইল হোসেন মোস্তাক, বেলাল হোসেন দুলাল। খেলান ইউপিতে ৪ জন চেয়ারম্যান পদে মনোনয়নপত্র দাখিল করেছেন। প্রার্থীরা হলেন- আলহিল মাহমুদ চৌধুরী, আখড়াজুল ইসলাম চৌধুরী, আব্দুস সালাম, জুলফিকার আলী। ইসবপুর ইউপিতে ৫  জন চেয়ারম্যান পদে মনোনয়নপত্র দাখিল করেছেন। প্রার্থীরা হলেন- আবু ওয়াদুদ সামা, জাহাঙ্গীর আলম সরদার, আব্দুল মান্নান সরদার, তোজাম্মেল হক, হুমায়ুন কবির। জাহানপুর ইউপিতে ৪ জন চেয়ারম্যান পদে মনোনয়নপত্র দাখিল করেছেন। তারা হলেন- শাহাদত্ আলী মোল্লা, আব্দুল হাই সিদ্দিক, ওসমান আলী, নুরুল ইসলাম। উমার ইউপিতে ৪ জন চেয়ারম্যান পদে মনোনয়নপত্র দাখিল করেছেন। তারা হলেন- আফতাব উদ্দীন,আবু আকতারুল, আইয়ুব হোসেন, হেলাল হোসেন। আড়ানগর ইউপিতে ৪ জন মনোনয়নপত্র জমা দিয়েছেন। তারা হলেন- হেলাল উদ্দীন, শামীম কবির মিল্টন, শাহাজাহান আলী কমল,  মোফাজ্জল হোসেন এবং আলমপুর ইউপিতে ৫ জন চেয়ারম্যান পদে মনোনয়নপত্র দাখিল করেছেন। প্রার্থীরা হলেন- আব্দুল গোফফার সরকার, জিল্লুর রহমান, আতোয়ার হোসেন, নজরুল ইসলাম সরকার, আমজাদ হোসেন। এছাড়া ৮টি ইউনিয়নে ৭২টি ওয়ার্ডে সাধারণ সদস্য পদে মোট ৩৩২ জন এবং ২৪টি ওয়ার্ডের সংরক্ষিত মহিলা সদস্য পদে ১১০ জন প্রার্থী মনোনয়নপত্র দাখিল করেছেন। উল্লেখ্য ধামইরহাট উপজেলার ৮টি ইউনিয়নে ৫ জুন রবিবার একযোগে ভোট গ্রহণ অনুষ্ঠিত হবে। নির্বাচনে ৭৪টি কেন্দ্রে ৩০৮টি বুথের মাধ্যমে মোট ১ লাখ ১২ হাজার ৫শত ২৮ জন ভোটাধিকার প্রয়োগ করবেন। এর মধ্যে মহিলা  ভোটার ৫৬ হাজার ৫শত ৭ জন, পুুরুষ ভোটার ৫৬ হাজার ২১ জন।